 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**proiect din 18.05.2017**

Urmare a notificării depuse de **CASA DE INVESTIȚII ALIANȚA SA,** cu sediul în municipiul Bistrița, str. Republicii, nr. 3, județul Bistrița-Năsăud, privind prima versiune a planului **PUZ*–*”Modificare zonă funcțională existentă în zonă de activități productive”** în municipiul Bistrița, localitatea componentă Viișoara, nr. 331, jud. Bistrița-Năsăud, solicitare înregistrată la Agenţia pentru Protecţia Mediului Bistrița sub nr. 5056/4.05.2017, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 17.05.2017,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 – Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

***planul -* PUZ*–*”Modificare zonă funcțională existentă în zonă de activități productive”** în municipiul Bistrița, localitatea componentă Viișoara, nr. 331, jud. Bistrița-Năsăud,

***titular:*** *SC CASA ALIANȚA SA cu sediul în municipiul Bistrița, localitatea componentă Viișoara, nr. 331, jud. Bistrița-Năsăud,*

***nu necesită evaluare de mediu, nu necesită evaluare adecvată și se adoptă fără aviz de mediu.***

**Motivele care au stat la baza luării deciziei etapei de încadrare sunt:**

*1.Caracteristicile planurilor şi programelor cu privire, în special, la:*

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

Planul are ca scop modificarea unei zone existentă funcțional ca zonă de spații comerciale cu depozite aferente, birouri, prestări servicii, showroom în zonă de activități productive, regim de construire continuu sau discontinuu în clădiri tip hală (fabricare de șuruburi și alte articole filetate, fabricarea de nituri și șaibe);

Amplasamentul include o construcție existentă (S=2053 m2), cu destinația de imobil pentru spații comerciale, birouri, show-room.

Bilanţul teritorial existent include:

S teren=5191 m2

S construită=2071.5 m2 (include hala existent și o casă poartă)

S spații verzi=1558 m2

S circulatiE=1561.5 m2

POT existent=39.90 %

Bilanțul teritorial propus include - POT propus=60% și CUT max=1,8.

Se vor realiza spații verzi în minim 30% din suprafața terenului, iar suprafețele libere din spatial de retragere față de aliniament vor fi plantate cu arbori în proporție de minim 40%.

Parcela este înconjurată pe trei laturi cu terenuri private destinate locuirii individuale, iar la N-V se învecinează cu DN 17.

Prin PUZ-ul studiat se propun:

- stabilirea funcţiunii zonei - realizarea unei subzone de activităţi industriale cu regim de

construire continuu sau discontinuu în clădiri de tip hală;

- precizarea regimului de înălţime şi a indicatorilor privind utilizarea terenului (POT, CUT);

- realizare accese carosabile şi pietonale;

- aliniamente obligatorii, distanţe de retragere de la aliniament;

- echiparea edilitară a amplasamentului;

- reguli cu privire la amplasarea de spaţii verzi şi împrejmuiri;

- reguli cu privire la păstrarea integrităţii mediului.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

Conform PUG Bistrița aprobat prin HCL nr. 136/2013, terenul este situat în intravilanul municipiului, în subzonă mixtă, cu regim de înălţime maxim P+4E.

La realizarea PUZ-ului propus s-a avut in vedere respectarea condițiilor din Regulamentul

Local de Urbanism aferent PUG Bistrița cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi.

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

Prin PUZ se va asigura o suprafaţă S=1558 m2 spațiu verde, respectiv 30 % spaţiu verde din suprafața terenului, inclusiv perdea de protecţie vegetală la frontul incintei precum si înspre terenurile învecinate;

*d) problemele de mediu relevante pentru plan sau program:*

*- factorul de mediu apă:*

În zonă există rețele de alimentare cu apă și canalizare, iar PUZ-ul prevede asigurarea utilităților prin extinderea acestor rețele.

Funcţie de specificul activităţilor care se vor desfăşura, unităţile se vor dota cu instalaţii şi echipamente suplimentare de preepurare a apelor uzate rezultate,

Evacuarea apelor pluviale convenţional curate se va realiza prin rigole din beton cu pantă către drumul stradal.

Evacuarea apelor uzate în rețelele de canalizare sau în stațiile de epurare se va face în baza acceptului de evacuare dat în scris de operatorul de servicii publice care administrează și exploatează rețeaua de canalizare și stația de epurare, precum și a contractelor de utilizare a serviciilor publice de canalizare incheiate.

Controlul indicatorilor va fi urmărit prin analize de laborator.

Nu vor fi afectate cursuri de apă de suprafaţă, cel mai apropiat curs de apă fiind râul Bistrita, situat la cca 600 m.

*- factorul de mediu aer:*

Principalele surse de poluare a aerului sunt traficul auto, arderea combustibilului pentru încălzire şi diferite noxe rezultate din activităţile de producţie.

Traficul auto nu se va intensifica în mod considerabil faţă de situaţia actuală, având în vedere faptul că în prezent există pe terenul studiat depozite şi spaţii comerciale care trebuie aprovizionate,prestări servicii, birouri.

Încălzirea spațiilor este propusă cu aeroterme; centralele vor fi omologate, astfel că emisiile se vor incadra în limitele admise conform Ordinului MAPPM nr. 462/1993.

În funcţie de specificul activităţilor care se vor desfăşura, unităţile se vor dota cu instalaţii/echipamente/filtre necesare pentru încadrarea tuturor emisiilor în limitele admise prin legislația în vigoare.

*- factorul de mediu sol:*

Factorul de mediu sol: poate fi afectat prin depozitări necontrolate de deșeuri, scurgeri accidentale de carburanţi şi uleiuri, depunerea pe sol a anumitor poluanţi rezultaţi din activităţile

desfăşurate.

La realizarea investiţiilor, deșeurile menajere și deșeurile de construcție vor fi predate operatorului de salubritate din zonă, prin contract;

Toate unităţile de producţie vor avea prevăzute spaţii și dotări corespunzătoare pentru

stocarea provizorie a fiecărui tip de deşeu rezultat, recipiente etanșe, acolo unde este cazul, rezistente.

Locurile pentru depozitare vor fi impermeabilizate pentru a se evita orice fel de scurgere în sol și în apele subterane.

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):* nu este cazul.

*2. Caracteristicile efectelor şi ale zonei posibil a fi afectate cu privire, în special, la:*

*a) probabilitatea, durata, frecvenţa şi reversibilitatea efectelor:*

Prin soluții constructive corespunzătoare adoptate la realizarea investițiilor şi prin respectarea

tuturor măsurilor impuse în desfăşurarea activităţilor de producţie, impactul asupra mediului nu va fi semnificativ şi nu va produce efecte ireversibile.

*b) natura cumulativă a efectelor:*

Planul propus nu are efecte cumulative cu alte planuri urbanistice în vigoare, propuse sau realizate pentru zonele invecinate.

*c) natura transfrontieră a efectelor:* nu este cazul.

*d) riscul pentru sănătatea umană sau pentru mediu (de exemplu, datorită accidentelor);*

La realizarea planului se va avea în vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei;

Prin soluții constructive corespunzătoare adoptate la realizarea investițiilor şi prin respectarea

tuturor măsurilor impuse in desfăşurarea activităţilor de producţie nu se va produce un impact

semnificativ asupra mediului;

Zona studiată nu este expusă riscurilor naturale.

*e) mărimea şi spaţialitatea efectelor (zona geografică şi mărimea populaţiei potenţial afectate):*

Prin luarea tuturor măsurilor necesare în vederea încadrării poluanţilor în limitele maxim

Admise, vecinătăţile nu vor fi afectate de implementarea planului propus;

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural:*

- nu este cazul;

*(ii)depăşirea standardelor sau a valorilor limită de calitate a mediului:*

- terenul studiat nu este amplasat în arie în care standardele de calitate ale mediului, stabilite de

legislaţie, au fost depăşite;

*(iii) folosirea terenului în mod intensiv:*

- nu este cazul;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- amplasamentul este situat în afara ariilor naturale protejate.

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin PUZ, titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

5. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

- Anunțuri publice privind depunerea notificării apărute în cotidianul ”Răsunetul” din 27.04.2017 și din 3.05.2017;

- Anunț public privind depunerea notificării apărut pe site-ul APM Bistrița-Năsăud la 4.05.2017;

- Anunț public privind decizia etapei de încadrare publicat pe site-ul APM Bistrița-Năsăud în data de 18.05.2017;

..................

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.**

**Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.**

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Csilla Hapca